Diari Oficial de la Generalitat Valenciana


Sumari del DOGV 8973, del 11-12-2020 (2020/10219)

RESOLUCIÓ de 7 de desembre de 2020, de la directora general del Canvi Climàtic, per la qual es concedeixen les ajudes a municipis de la Comunitat Valenciana per a potenciar projectes de lluita contra el canvi climàtic per a l'exercici 2020.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8973

Data del DOGV
:   11-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10672


Data del document
:   07-12-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 7 de desembre de 2020, de la directora general del Canvi Climàtic, per la qual es concedeixen les ajudes a municipis de la Comunitat Valenciana per a potenciar projectes de lluita contra el canvi climàtic per a l'exercici 2020. [2020/10053]  
Vistes les sol·licituds d'ajudes per a potenciar actuacions de lluita contra el Canvi Climàtic, durant l'exercici 2020 presentades pels ajuntaments de la Comunitat Valenciana, s'emet la present resolució, de conformitat amb els següents  
  
Antecedents de fet  
  
Primer. En dates compreses entre el 27 d'agost i el 16 de setembre de 2020, es van presentar sol·licituds de concessió de subvenció per a potenciar projectes de lluita contra el canvi climàtic per a l'exercici 2020 d'acord amb la Resolució de 5 d'agost de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes als municipis de la Comunitat Valenciana per a potenciar projectes de lluita contra el canvi climàtic, per a l'exercici de 2020.  
Segon. En dates 29 i 30 de setembre de 2020, es van remetre requeriments d'esmena de documentació als Ajuntaments perquè completaren la documentació en el termini de deu dies.  
Tercer. El 5 de novembre de 2020, s'emet proposta de resolució provisional de concessió d'ajudes als municipis de la Comunitat Valenciana per a potenciar projectes de lluita contra el canvi climàtic per a l'exercici 2020.  
Quart. Finalitzat el termini atorgat per a la presentació d'al·legacions, es valoren les rebudes per part dels ajuntaments que a continuació es detallen en el quadre següent:  
En tots els casos s'ha notificat individualment a l'ajuntament resposta al seu escrit d'al·legacions.  
Als anteriors fets són aplicable els següents  
  
Fonaments de dret  
  
Primer. Ordre 6/2020 de 4 de març, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores per a la concessió d'ajudes a ajuntaments de la Comunitat Valenciana per a potenciar projectes de lluita contra el canvi climàtic.  
Segon. Resolució de 5 d'agost de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes als municipis de la Comunitat Valenciana per a potenciar projectes de lluita contra el canvi climàtic, per a l'exercici de 2020.  
Tercer. Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, estableix que la Direcció General de Canvi Climàtic exerceix, entre altres, les competències en matèria de canvi climàtic.  
  
Quart. Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, estableix que la Direcció General de Canvi Climàtic exerceix, entre altres, les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de canvi climàtic.  
Cinqué. Resolució de 13 de novembre de 2020, de la consellera d'Agricultura, Desenvolupament Rural, Emergència Climàtica i Transició Ecològica, d'ampliació del termini per a la presentació de la justificació de les ajudes als municipis de la Comunitat Valenciana per a potenciar projectes de lluita contra el canvi climàtic, per a l'exercici de 2020.  
Vist tot el antecedeix, en ús de les meues atribucions, a proposta de la Cap de Servei de Lluita contra el Canvi Climàtic i Protecció de l'Atmosfera, amb el vistiplau del Subdirector General del Canvi Climàtic i Qualitat Ambiental, resolc:  
  
Primer  
Concedir les ajudes als municipis de la Comunitat Valenciana per a potenciar projectes de lluita contra el canvi climàtic, per a l'exercici de 2020, per un import total de 2.714.898,49 euros als sol·licitants que figuren en l'annex I juntament amb la quantia corresponent i que correspon a la línia de subvenció S8659000 del programa pressupostari 93.62.49.494.19 previst en la Llei 10/2019, de 27 de desembre, de pressupostos de la Generalitat per a l'exercici 2020.  
  
Segon  
Desestimar les sol·licituds d'ajudes presentades pels Ajuntaments relacionats en l'annex II per les causes indicades en aquest.  
  
  
Tercer  
L'ajuntament beneficiari haurà de justificar el compliment del convingut d'acord amb el que s'estableix en la base onzena de l'ORDRE 6/2020 de 4 de març, de la Conselleria d'Agricultura, Desenvolupament Rural, Emergència Climàtica i Transició Ecològica.  
  
Quart  
El termini màxim per a presentar la sol·licitud de pagament de la subvenció és el 20 de desembre de 2020, atenent el que s'estableix en la Resolució de 13 de novembre de 2020, de la consellera d'Agricultura, Desenvolupament Rural, Emergència Climàtica i Transició Ecològica.  
Contra la present resolució es podrà interposar recurs potestatiu de reposició davant l'òrgan que va dictar la resolució, en el termini d'un mes a comptar des de l'endemà de la notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, recurs contenciós administratiu en el termini de dos mesos comptats des de l'endemà de la notificació, de conformitat amb el que s'estableix en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 7 de desembre de 2020.- La directora general de Canvi Climàtic. Celsa Monrós Baharona, p. d. (base desena, Ordre 6/2020 de 4 de març, de la Conselleria d'Agricultura, Desenvolupament Rural, Emergència Climàtica i Transició Ecològica).